FOTO: Sienna Miller is nou 'n rooikop | SARIE
Die aktrise Sienna Miller het haar blonde hare rooi gekleur, berig Entertainment Tonight.
Sy het haar nuwe haarkleur by die bekendstelling van haar suster, Savannah Miller, se nuwe modereeks, Nine, vir die eerste keer gewys.
A photo posted by InStyle Greece (@instylegreece) on Sep 9, 2015 at 3:45am PDT
Sienna is op die voorblad van die Britse Vogue se Oktober-uitgawe en daarop het sy steeds blonde hare. In die onderhoud met Vogue vertel sy dit is vir haar wonderlik om 'n ma te wees, alhoewel haar lewe baie meer chaoties is en sy gedurig moeg is. Sy bieg ook dat sy wens sy kon haar tyd beter bestuur om 'n super-ma te wees.
Die American Sniper-aktrise se loopbaan het vanjaar geblom. Sy is tans besig met vyf flieks wat oor die volgende twee jaar in teaters sal verskyn.